გუარამი - ვიკიპედია

# გუარამი

### ვიკიპედიიდან

გუარამი, გვარამი (გუარამ I კურაპალატი), ქართლის პირველი ერისმთავარი მეფობის გაუქმების შემდეგ (575-590). არსებობს მოსაზრება, რომ გუარამი უნდა იყოს VI საუკუნის 70-იან წლებში ირანის წინააღმდეგ მომხდარი აჯანყების მეთაური გურგენი (გურგენის აჯანყება VI საუკუნის 70-იანი წლებისა). ჯუანშერის ცნობით, გუარამი იყო ვახტანგ გორგასლის შვილიშვილი, რომელსაც ქართლის ერისთავების თხოვნით ბიზანტიის კეისარმა კურაპალატობა მიანიჭა და ქართლის მეფედ დანიშნა. "მოქცევაჲ ქართლისაჲ"-ს ცნობით, გუარამი ქართლის ერისთავებმა ერისმთავრად დაამტკიცეს. სუმბატ დავითის ძე (XI საუკუნე), რომელიც თავად იყო ბაგრატიონთა საგვარეულოს წარმომადგენელი და უეჭველად ფლობდა ამ დინასტიის წარმოშობასთან დაკავშირებულ მნიშვნელოვან დოკუმენტურ წყაროებს, გუარამს თვლის ქართველ ბაგრატიონთა მამამთავრად. ამ ცნობის სისწორეს მხარს უჭერს ქართველ მკვლევარ-ისტორიკოსთა მნიშვნელოვანი ნაწილი. წყაროების საერთო მოწმობით, გუარამმა საფუძველი ჩაუყარა მცხეთის ჯვრის ტაძარს.

Retrieved from "http://ka.wikipedia.org../../../%E1%83%92/%E1%83%A3/%E1%83%90/%E1%83%92%E1%83%A3%E1%83%90%E1%83%A0%E1%83%90%E1%83%9B%E1%83%98.html"

კატეგორია: ქართველები

##### Views

- სტატია
- განხილვა
- მიმდინარე შესწორება

##### ძიება